Το **iOS 10** είναι η δέκατη έκδοση του λειτουργικού συστήματος iOS της Apple, και είναι διάδοχος του iOS 9. Ανακοινώθηκε κατά τη διάρκεια του συνεδρίου προγραμματιστών, WWDC16, της Apple, στις 13 Ιουνίου 2016 και κυκλοφόρησε στις 13 Σεπτεμβρίου 2016. 

Το iOS 10 βελτιώνει και προσθέτει χαρακτηριστικά όσον αφορά την εμπειρία χρήστη, όπως επέκταση του 3D Touch, μια ανανεωμένη οθόνη κλειδώματος και υποστήριξη "widget". Υπάρχουν, επίσης, καινούριες δυνατότητες σε εφαρμογές: Στην εφαρμογή Μηνύματα προστέθηκαν εκφραστικά μέσα επικοινωνίας, η εφαρμογή Χάρτες επανασχεδιάστηκαν και επεκτάθηκαν για χρήση με "τρίτου βαθμού" εφαρμογές, η εφαρμογή Οικία διαχειρίζεται αξεσουάρ σπιτιού που υποστηρίζουν το HomeKit, στην εφαρμογή Φωτογραφίες έχει προστεθεί η δυνατότητα "Αναμνήσεις", ενώ το Siri είναι συμβατό με εντολές εφαρμογών "τρίτου βαθμού" όπως η αποστολή ΙΜ.

Ιστορία
-------

### Παρουσίαση & Αρχική κυκλοφορία

Το iOS 10 παρουσιάστηκε στο Παγκόσμιο Συνέδριο Προγραμματιστών της Apple (WWDC16), στις 13 Ιουνίου 2016. Η πρώτη προέκδοση του λειτουργικού έγινε διαθέσιμη στους εγγεγραμμένους προγραμματιστές, αμέσως μετά την παρουσίαση. Η Apple κυκλοφόρησε την πρώτη δημόσια προέκδοση στις 7 Ιουλίου 2016.

Το iOS 10 κυκλοφόρησε επίσημα, στις 13 Σεπτεμβρίου 2016.

### Ενημερώσεις

#### 10.0.2 (14A456)

Το iOS 10.0.2 κυκλοφόρησε στις 23 Σεπτεμβρίου 2016, ως η πρώτη ενημέρωση του iOS 10. Η ενημέρωση περιείχε διορθώσεις προβλημάτων. Πιο αναλυτικά διόρθωσε, ένα πρόβλημα το οποίο απενεργοποιούσε το χειριστήριο των ακουστικών του iPhone 7, ένα πρόβλημα που δεν επέτρεπε την ενεργοποίηση επεκτάσεων εφαρμογών και ένα πρόβλημα που σταματούσε την λειτουργία της εφαρμογής *Φωτογραφίες* όταν ο χρήστης ενεργοποιούσε την Βιβλιοθήκη Φωτογραφιών iCloud.

#### 10.0.3 (14A551)

To iOS 10.0.3 κυκλοφόρησε στις 17 Οκτωβρίου 2016, αποκλειστικά για το iPhone 7 και το iPhone 7 Plus, διορθώνοντας ένα πρόβλημα με την συνδεσιμότητα.

#### 10.1 (14B72)

Το iOS 10.1 κυκλοφόρησε στις 24 Οκτωβρίου 2016. Περιείχε την νέα λειτουργία βάθους πεδίου για το iPhone 7 Plus, οδηγίες για τα ΜΜΜ της Ιαπωνίας στην εφαρμογή *Χάρτες*, την δυνατότητα επανάληψης των "Bubble" και "Screen" εφέ στο iMessage, καθώς και πολλές διορθώσεις προβλημάτων.

#### 10.1.1 (14B100 - 14B150)

Το iOS 10.1.1 κυκλοφόρησε στις 31 Οκτωβρίου 2016, λύνοντας ένα πρόβλημα το οποίο εμπόδιζε ορισμένους χρήστες να δουν τα δεδομένα της εφαρμογής *Υγεία.*

Στις 9 Νοεμβρίου 2016, η Apple κυκλοφόρησε μια νέα έκδοση του iOS 10.1.1 για όσους χρήστες δεν είχαν κατεβάσει την προηγούμενη, χωρίς να δώσει περαιτέρω πληροφορίες.

#### 10.2 (14C92)

Το iOS 10.2 κυκλοφόρησε στις 12 Δεκεμβρίου 2016. Η ενημέρωση περιλάμβανε την νέα εφαρμογή "TV"(μόνο στις ΗΠΑ) η οποία συγκεντρώνει περιεχόμενο από διάφορες εφαρμογές βίντεο και προτείνει νέες τηλεοπτικές σειρές και ταινίες. Η ενημέρωση πρόσθεσε νέα και επανασχεδιασμένα emoji, νέες ταπετσαρίες για το iPhone 7, νέα "screen" εφέ για το iMessage("Αγάπη" και "Εορτασμό") και επανασχεδιασμένα χειριστήρια στην εφαρμογή *Μουσική*.

#### 10.2.1 (14D27)

Το iOS 10.2.1 κυκλοφόρησε στις 23 Ιανουαρίου 2017. Περιλαμβάνει διορθώσεις προβλημάτων και μικρές βελτιώσεις.

Στις 28 Δεκεμβρίου 2017, η Apple εξέδωσε ανακοίνωση με την οποία διευκρίνιζε πως σε αυτή την ενημέρωση, άλλαξε το σύστημα διαχείρισης ενέργειας κατά τη διάρκεια διεργασιών υψηλών απαιτήσεων, με σκοπό την αποφυγή ξαφνικών τερματισμών λειτουργίας στα iPhone 6, 6 Plus, 6S, 6S Plus και SE. Αρκετοί πελάτες αναστατώθηκαν λόγω αυτής της ενημέρωσης, με ορισμένους από αυτούς να πιστεύουν πως είναι κόλπο ώστε να αναγκαστούν να αγοράσουν νέα iPhone. Επιπλέον, ένας αριθμός πελατών κατέθεσε μηνύσεις στην εταιρία λόγω αυτής της αλλαγής.

#### 10.3 (14E277)

Το iOS 10.3 κυκλοφόρησε στις 27 Μαρτίου 2017. Η ενημέρωση εισήγαγε τη δυνατότητα "Find my AirPods" για χρήση σε περίπτωση που έχουν χαθεί και άλλαξε το σύστημα αποθήκευσης του iOS στο νέο Apple File System (APFS) προσφέροντας βελτιωμένη απόδοση και κρυπτογράφηση. Επιπλέον, το Siri υποστηρίζει παραπάνω δυνατότητες όπως μεταφορά χρημάτων, διεξαγωγή πληρωμών και κράτηση οχημάτων (π.χ. Uber). Στις Ρυθμίσεις υπάρχει μία νέα καρτέλα για το Apple ID, ενώ στο App Store δίνεται η δυνατότητα να μπορεί να βαθμολογεί μια κριτική ως "Χρήσιμη" ή "Μη Χρήσιμη", ενώ οι προγραμματιστές μπορούν να απαντάνε σε σχόλια. Τέλος, το iOS 10.3 περιλαμβάνει μια βελτιωμένη εμφάνιση του χώρου αποθήκευσης στο iCloud καθώς και διορθώσεις προβλημάτων/βελτιώσεις σταθερότητας.

#### 10.3.1 (14E304)

Το iOS 10.3.1 κυκλοφόρησε στις 3 Απριλίου 2017 και περιλαμβάνει διορθώσεις προβλημάτων και βελτιώσεις στην ασφάλεια, ενώ περιλαμβάνεται μια διόρθωση ασφαλείας για το Wi-Fi.

#### 10.3.2 (14F89/14F90)

Το iOS 10.3.2 κυκλοφόρησε στις 15 Μαΐου 2017 με διορθώσεις προβλημάτων και βελτιώσεις στην ασφάλεια.

#### 10.3.3 (14G60)

Το iOS 10.3.3 κυκλοφόρησε στις 19 Ιουλίου 2017 με 3 νέες ταπετσαρίες για το iPad Pro 12.9'', διορθώσεις προβλημάτων και βελτιώσεις στην ασφάλεια, συμπεριλαμβανόμενης μιας διόρθωσης για ένα bug στο οποίο συσκευές που "έψαχναν" για σήμα ήταν "ανοικτές" για χάκερς.

#### 10.3.4 (14G61)

Το iOS 10.3.4 κυκλοφόρησε στις 22 Ιουλίου 2019. Είναι η τελευταία έκδοση του iOS 10.

Χαρακτηριστικά Συστήματος
-------------------------

### Οθόνη Κλειδώματος

Ο μηχανισμός "Σύρετε για ξεκλείδωμα" αφαιρέθηκε και αντικαταστάθηκε από το "Πατήστε το Κουμπί Αφετηρίας για ξεκλείδωμα".

Παρόμοιο με το αντίστοιχο χαρακτηριστικό στο Apple Watch, το Raise to Wake "ξυπνάει" τη συσκευή όταν ο χρήστης την σηκώνει. Το Raise to Wake απαιτεί συσκευή με επεξεργαστή κίνησης M9 ή νεότερο.

Η προβολή "Σήμερα" του Κέντρου Γνωστοποιήσεων αντικαταστάθηκε από widgets και είναι προσβάσιμη με σάρωση από αριστερά προς τα δεξιά, στην οθόνη κλειδώματος.

### Οθόνη Αφετηρίας

Οι εφαρμογές μπορούν, πλέον, να εμφανίσουν ένα widget αν το εικονίδιο της εφαρμογής πατηθεί με 3D Touch.

Οι περισσότερες προεπιλεγμένες εφαρμογές της Apple μπορούν τώρα να αφαιρεθούν από την Οθόνη Αφετηρίας και στη συνέχεια να "ξανακατεβαστούν" από το App Store. Με την αφαίρεσή τους, οι εφαρμογές διαγράφουν και όλα τα προσωρινά αρχεία (caches), ρυθμίσεις και στοιχεία του χρήστη που διαθέτουν. Επιπλέον, η αφαιρούμενη εφαρμογή εξαφανίζεται από την προβολή "Σήμερα", τις *Ρυθμίσεις* και από τη λειτουργία share που διαθέτουν αρκετές εφαρμογές. Αυτή η δυνατότητα διέρρευσε για πρώτη φορά σε μια συνέντευξη που είχε δώσει ο Tim Cook (CEO της Apple), τον Σεπτέβριο του 2015, στην οποία είχει δηλώσει ότι η Apple εργαζόταν στην δυνατότητα αφαίρεσης από τον χρήστη, μη χρησιμοποιούμενων προεπιλεγμένων εφαρμογών.

Το iOS 10 επιτρέπει στους χρήστες να θέτουν προτεραιότητα σε μία εφαρμογή, όταν γίνεται λήψη πάνω από 2 εφαρμογών, χρησιμοποιώντας 3D Touch.

### Κέντρο Γνωστοποιήσεων

Το Κέντρο Γνωστοποιήσεων δεν περιλαμβάνει πλέον, την προβολή "Σήμερα".

Οι γνωστοποιήσεις είναι, τώρα, μεγαλύτερες και μπορούν να επεκταθούν για την προβολή περισσότερων πληροφοριών μέσω του 3D Touch, το οποίο επιτρέπει και την διαγραφή όλων των γνωστοποιήσεων.

Εφαρμογές που χρειάζονται συνεχή ενημέρωση, μπορούν τώρα να έχουν ζωντανά ανανεώσιμες γνωστοποιήσεις.

### Κέντρο Ελέγχου

Το Κέντρο Ελέγχου έχει επανασχεδιαστεί και χωριστεί σε τρεις σελίδες: μία για τις γενικές ρυθμίσεις, όπως η ενεργοποίηση της Λειτουργίας Πτήσης ή το Κλείδωμα Κάθετου Προσανατολισμού, μία για τις ρυθμίσεις του ήχου και μία για τον έλεγχο συσκευών HomeKit, αν υπάρχουν.

Σε πολλά κουμπιά στο Κέντρο Ελέγχου έχουν προστεθεί συντομεύσεις μέσω του 3D Touch.

### Ρυθμίσεις

Στις *Ρυθμίσεις* προστέθηκε η λειτουργία "Μεγεθυντικός φακός" που επιτρέπει στον χρήστη να ανοίγει την κάμερα με δυνατότητα ζουμ άνω των 10x, κάνοντας τριπλό κλικ στο κουμπί αφετηρίας.

Υπάρχουν νέες ρυθμίσεις στην λειτουργία "Χρωματικά φίλτρα" που απευθύνονται σε χρήστες με αχρωματοψία. Τα φίλτρα που περιλαμβάνονται είναι το ασπρόμαυρο, το φίλτρο κόκκινου/πράσινου φωτός για χρήστες με Πρωτανοπία, πράσινου/κόκκινου φωτός για χρήστες με Δευτερανοπία και μπλε/κίτρινου φωτός για χρήστες με Τριτανοπία.

Για την εφαρμογή *Μηνύματα* οι χρήστες μπορούν να ενεργοποιήσουν την αποστολή εικόνων χαμηλής ποιότητας.

Το μενού Wi-Fi στις *Ρυθμίσεις* τώρα δείχνει προειδοποιήσεις σχετικά με την ασφάλεια του συνδεδεμένου δικτύου και αν ένα δίκτυο έχει σύνδεση στο ίντερνετ. Στην περίπτωση του τελευταίου, ένα μικρό κείμενο εμφανίζεται κάτω από το όνομα του δικτύου.

Η λειτουργία *Raise to Wake* μπορεί να ενεργοποιηθεί ή να απενεργοποιηθεί από τις *Ρυθμίσεις*.

Από το iOS 10.2, έχει προστεθεί η δυνατότητα "Διατήρηση ρυθμίσεων" που επιτρέπει στην κάμερα να ανοίγει με προηγούμενες ρυθμίσεις. Οι δυνατές επιλογές είναι το άνοιγμα της εφαρμογής με τη λειτουργία "Βίντεο" ή "Τετράγωνο" αντί για την "Φωτό", η διατήρηση του τελευταίου φίλτρου σε περίπτωση που χρησιμοποιήθηκε ή, η διατήρηση της δυνατότητας για λήψη Live Photos.

Η μουσική που έχει προστεθεί στο Apple Music σε μία συσκευή μπορεί να "κατέβει" αυτόματα και σε άλλες συσκευές του χρήστη μέσω της ρύθμισης "Αυτόματες λήψεις".

Οι *Ρυθμίσεις* επιτρέπουν τώρα στον χρήστη να ενεργοποιεί για τους *Χάρτες* την αποφυγή διοδίων ή/και αυτοκινητοδρόμων.

#### CarPlay

Το iOS 10 επιτρέπει στους χρήστες να μετακινήσουν ή να διαγράψουν εφαρμογές από την οθόνη του CarPlay, μέσω των *Ρυθμίσεων*.

### Καθολικό πρόχειρο

### Πληκτρολόγιο

### Άλλες αλλαγές

Χαρακτηριστικά Εφαρμογών
------------------------

### Μηνύματα

Τα Μηνύματα έχουν βελτιωθεί σημαντικά στο iOS 10, με μια επανασχεδιασμένη διεπαφή χρήστη (User Interface). Ένα νέο σύστημα εμπλουτισμένων μηνυμάτων επιτρέπει την ενσωμάτωση link, βίντεο και άλλου περιεχομένου web, χωρίς να απαιτείται έξοδος από την εφαρμογή. Η εφαρμογή προσθέτει, επίσης, τα "Bubble Effects" , τα οποία στέλνουν τα iMessages στους παραλήπτες είτε με "δυνατό" ή "απαλό" εφέ, είτε με εφέ "αόρατου μελανιού", το οποίο κρύβει το μήνυμα μέχρι ο παραλήπτης να περάσει το δάχτυλό του πάνω από το μήνυμα. Επιπλέον, η εφαρμογή επιτρέπει τον εορτασμό ορισμένων γεγονότων με εφέ πλήρους οθόνης, όπως μπαλόνια, κομφετί και πυροτεχνήματα. Άλλη νέα δυνατότητα είναι η αποστολή χειρόγραφου μηνύματος, καρδιακών παλμών και άλλων μικρών σχεδίων, όπως κύκλοι και ραγισμένες καρδιές.

### Χάρτες

Οι Χάρτες έχουν επανασχεδιαστεί και ενημερωθεί με καινούριες δυνατότητες, όπως ανίχνευση τοποθεσιών στο Ημερολόγιο και εκμάθηση από τις συνήθειες του χρήστη. Επίσης, η εφαρμογή περιλαμβάνει μια επανασχεδιασμένη "προβολή οδήγησης". Επίσης, υπάρχει η δυνατότητα που επιτρέπει στον χρήστη να δει που έχει παρκάρει το αυτοκίνητό του.

### Φωτογραφίες

Οι Φωτογραφίες μπορούν τώρα να τραβήξουν εικόνες τύπου RAW με την χρήση εφαρμογών τρίτου βαθμού, οι οποίες επιτρέπουν μεγαλύτερο έλεγχο όσον αφορά την λεπτομέρεια. Επιπλέον, οι δυνατότητες αναζήτησης και κατηγοριοποίησης της εφαρμογής έχουν βελτιωθεί σημαντικά με την προσθήκη της νέας δυνατότητας "Αναμνήσεις" η οποία αναγνωρίζει και συνδυάζει αυτόματα σχετικές μεταξύ τους φωτογραφίες και δημιουργεί μικρά, μουσικά βίντεο τα οποία μπορούν να διαμοιραστούν εύκολα. Η αναγνώριση προσώπων επιτρέπει, επίσης, την κατηγοριοποίηση φωτογραφιών ανά πρόσωπο.

### Οικία

Η Οικία είναι μια νέα εφαρμογή που επιτρέπει στους χρήστες να διαχειρίζονται οικιακές συσκευές(π.χ. λαμπτήρες) που είναι συμβατές με το HomeKit, το πρόγραμμα αυτοματισμού της Apple. Με την εφαρμογή, ο χρήστης μπορεί να ανάψει τα φώτα, να ξεκλειδώσει πόρτες και να εκτελέσει πολλές άλλες ενέργειες. Επιπλέον, το πάνελ "Σκηνές" επιτρέπει τον έλεγχο πολλών συσκευών με ένα πάτημα. Η λειτουργία Geo-Fencing ενεργοποιεί ορισμένες συσκευές με βάση την τοποθεσία του χρήστη.

### Ειδήσεις

Ακολουθώντας τη μορφή της εφαρμογής "Μουσική", η εφαρμογή Ειδήσεις επανασχεδιάστηκε ενσωματώνοντας έντονους τίτλους και ένα στυλ εφημερίδας στην καρτέλα "Για Εσάς", το οποίο επιτρέπει την εύκολη αναζήτηση και ανάγνωση ειδήσεων. Η εφαρμογή προσφέρει, επίσης, υποστήριξη για συνδρομές και παρέχει ειδοποιήσεις για έκτακτες ειδήσεις.

### Μουσική

Η "Μουσική" επανασχεδιάστηκε με την έμφαση να δίνεται στην χρησιμότητα. Η καρτέλα "Για Εσάς" βελτιώθηκε αισθητά με ένα playlist το οποίο προσφέρει μουσικές προτάσεις καθημερινά. Η καρτέλα "Νέα" μετονομάστηκε σε "Περιήγηση". Στην καρτέλα "Βιβλιοθήκη" προστέθηκε η κατηγορία "Ληφθείσα μουσική". Επιπλέον, οι χρήστες μπορούν να βλέπουν τους στίχους του κάθε τραγουδιού, εντός της εφαρμογής. Η καρτέλα "Αναζήτηση" περιλαμβάνει πρόσφατες και συχνές αναζητήσεις. Η καρτέλα "Connect" έχει, πλέον, αφαιρεθεί.

### Τηλέφωνο

Το iOS 10 βελτιώνει την συγχώνευση με κλήσεις από εφαρμογές τρίτου βαθμού, ειδοποιεί για πιθανές κλήσεις spam και πρόσθεσε δυνατότητες όπως τα γραπτά φωνητικά μηνύματα.

Υποστηριζόμενες Συσκευές
------------------------

|  |  |  |  |  |
| --- | --- | --- | --- | --- |
| iPhone* iPhone 7 Plus
* iPhone 7
* iPhone SE
* iPhone 6S Plus
* iPhone 6S
* iPhone 6 Plus
* iPhone 6
* iPhone 5S
* iPhone 5C
* iPhone 5
 | iPod Touch* iPod Touch (6η Γενιά)
 | iPad* iPad Pro (12.9 ιντσών)
* iPad Pro (9.7 ιντσών)
* iPad (2017)
* iPad Air 2
* iPad Air
* iPad (4η Γενιά)
 | iPad Mini* iPad Mini 4
* iPad Mini 3
* iPad Mini 2
 |  |

Παραπομπές
----------

1. ↑  Savov, Vlad (13 Ιουνίου 2016). «Apple announces iOS 10 with 10 major features and redesigns». *The Verge*. Ανακτήθηκε στις 21 Αυγούστου 2016.
2. ↑  Epstein, Zach (13 Ιουνίου 2016). «iOS 10 beta 1 is now available for download!». *BGR*. Ανακτήθηκε στις 3 Ιανουαρίου 2017.
3. ↑  Slivka, Eric. «Public Beta of iOS 10 Now Available for Download». Ανακτήθηκε στις 3 Ιανουαρίου 2017.
4. ↑  Clover, Juli. «Apple Releases iOS 10 With Redesigned Lock Screen, New Messages Features, Third-Party Siri, and More». Ανακτήθηκε στις 3 Ιανουαρίου 2017.
5. ↑  Clover, Juli. «Apple Releases iOS 10.0.2 With Fixes for Headphone, Photos, and App Extension Bugs». Ανακτήθηκε στις 3 Ιανουαρίου 2017.
6. ↑  Clover, Juli. «Apple Releases iOS 10.0.3 for iPhone 7 With Cellular Connectivity Bug Fix». Ανακτήθηκε στις 3 Ιανουαρίου 2017.
7. ↑  Clover, Juli. «Apple Releases iOS 10.1 With New Portrait Mode for iPhone 7 Plus [Updated]». Αρχειοθετήθηκε από το πρωτότυπο στις 25 Οκτωβρίου 2016. Ανακτήθηκε στις 3 Ιανουαρίου 2017.
8. ↑  Rossignol, Joe. «Apple Releases iOS 10.1.1 to Address Bugs Related to Missing Health Data». Ανακτήθηκε στις 3 Ιανουαρίου 2017.
9. ↑  Clover, Juli. «Apple Releases Updated Version of iOS 10.1.1». Ανακτήθηκε στις 3 Ιανουαρίου 2017.
10. ↑  Clover, Juli. «Apple Releases iOS 10.2 With New TV App, New Emoji, and More». Ανακτήθηκε στις 3 Ιανουαρίου 2017.
11. ↑  Clover, Juli. «Apple Releases iOS 10.2.1 With Bug Fixes and Security Improvements». Ανακτήθηκε στις 23 Ιανουαρίου 2017.
12. ↑  «A Message to Our Customers». *Apple* (στα Αγγλικά). Ανακτήθηκε στις 14 Ιανουαρίου 2018.
13. ↑  Kelly, Heather. «Apple apologizes for slowing iPhone, drops battery prices». *CNNMoney*.. Ανακτήθηκε στις 2018-01-14.
14. ↑  Clover, Juli. «Apple Releases iOS 10.3 With Find My AirPods, APFS, App Store Review Tweaks and More». Ανακτήθηκε στις 27 Μαρτίου 2017.
15. ↑  Clover, Juli. «Apple Releases iOS 10.3.1 to Address Wi-Fi Vulnerability». Ανακτήθηκε στις 3 Απριλίου 2017.
16. ↑  «Apple Releases iOS 10.3.2 With Multiple Bug Fixes and Security Updates» (στα αγγλικά).. Ανακτήθηκε στις 2017-05-17.
17. ↑  «iOS 10.3.2 arrives with nearly two dozen security fixes» (στα αγγλικά). *Ars Technica*.. Ανακτήθηκε στις 2017-05-17.
18. ↑  Chowdhry, Amit. «Apple iOS 10.3.3 Is Now Available: What Is Included In This Update?» (στα αγγλικά). *Forbes*.. Ανακτήθηκε στις 2017-08-07.
19. ↑  «Apple Releases iOS 10.3.3 With Bug Fixes and Security Improvements» (στα αγγλικά).. Ανακτήθηκε στις 2017-07-19.
20. ↑  Carman, Ashley (19 Ιουλίου 2017). «Apple's latest security patch fixes a bug that lets hackers take over your phone via Wi-Fi». *The Verge*. Ανακτήθηκε στις 7 Αυγούστου 2017.
21. ↑  «Get the iOS update unless you like getting hacked via Wi-Fi» (στα αγγλικά). *CNET*.. Ανακτήθηκε στις 2017-08-07.
22. ↑  Lovejoy, Ben (20 Ιουλίου 2017). «PSA: Update to iOS 10.3.3 to fix serious wifi vulnerability allowing attacker complete control». *9to5Mac*. Ανακτήθηκε στις 7 Αυγούστου 2017.
23. ↑  «The 7 best new features of iOS 10» (στα αγγλικά).. Ανακτήθηκε στις 2017-03-31.
24. ↑  «Software trumps hardware». *The Verge*. 14 Σεπτεμβρίου 2016. Ανακτήθηκε στις 31 Μαρτίου 2017.
25. 1 2 3  «iOS 10 preview: Apple goes back to ignoring the iPad in wide-ranging update» (στα αγγλικά). *Ars Technica UK*.. Ανακτήθηκε στις 2017-03-31.
26. ↑  «Inside iOS 10: 3D Touch-enabled home screen widgets sidestep opening apps». *AppleInsider* (στα Αγγλικά). Ανακτήθηκε στις 3 Απριλίου 2017.
27. ↑  «Remove built-in Apple apps from the Home screen on your iOS device with iOS 10» (στα αγγλικά). *Apple Support*.. Ανακτήθηκε στις 2017-04-03.
28. ↑  «iOS 10 will let you uninstall the Apple apps you never use». *The Verge*. 13 Ιουνίου 2016. Ανακτήθηκε στις 3 Απριλίου 2017.
29. ↑  «Apple might finally let you delete apps that come with the iPhone». *The Verge*. 15 Σεπτεμβρίου 2015. Ανακτήθηκε στις 3 Απριλίου 2017.
30. ↑  Benjamin, Jeff (28 Σεπτεμβρίου 2016). «How-To: Prioritize app downloads on iOS 10 after performing a restore [Video]». *9to5Mac*. Ανακτήθηκε στις 3 Απριλίου 2017.
31. ↑  Klosowski, Thorin. «Top 10 Secret Features in iOS 10» (στα αγγλικά). *Lifehacker*.. Ανακτήθηκε στις 2017-04-03.
32. ↑  «iOS 10: Available Now» (στα αγγλικά).. Ανακτήθηκε στις 2017-04-03.
33. ↑  «iOS 10 so far: What we like, and what needs to get better». *CNET* (στα Αγγλικά). Ανακτήθηκε στις 3 Απριλίου 2017.
34. ↑  «The new notifications in iOS 10 are life-savers for the easily-distracted» (στα αγγλικά). *CNET*.. Ανακτήθηκε στις 2017-04-03.
35. ↑  Mayo, Benjamin (13 Σεπτεμβρίου 2016). «Everything new in iOS 10: New ways to communicate in Messages, Lock Screen Widgets, redesigned Music, Siri apps and much more». *9to5Mac*. Ανακτήθηκε στις 3 Απριλίου 2017.
36. ↑  Barrett, Brian. «iOS 10: Every New Feature Coming to Your iPhone» (στα αγγλικά). *WIRED*.. Ανακτήθηκε στις 2017-04-03.
37. ↑  Dillet, Romain. «Apple announces iOS 10». *TechCrunch*. Ανακτήθηκε στις 3 Απριλίου 2017. [*νεκρός σύνδεσμος*]
38. ↑  «10 New iOS 10 Settings You Should Change» (στα αγγλικά). *MakeUseOf*.. Ανακτήθηκε στις 2017-04-04.
39. ↑  Klosowski, Thorin. «Top 10 Secret Features in iOS 10» (στα αγγλικά). *Lifehacker*.. Ανακτήθηκε στις 2017-04-04.
40. ↑  «Settings in iOS 10: Every notable change you need to know» (στα αγγλικά). *Macworld*.. Ανακτήθηκε στις 2017-04-04.
41. ↑  Heisler, Yoni (16 Σεπτεμβρίου 2016). «14 awesome iOS 10 tips and hidden features you weren't aware of». *BGR*. Ανακτήθηκε στις 4 Απριλίου 2017.
42. ↑  «How To Enable Screen Filters To Help With Color Blindness in iOS 10» (στα αγγλικά). *iPhone Hacks | #1 iPhone, iPad, iOS Blog*. 2016-09-09. Αρχειοθετήθηκε από το πρωτότυπο στις 2016-09-10.. Ανακτήθηκε στις 2017-04-04.
43. ↑  «How to use Display Accommodations and Color Filters on iPhone and iPad | iMore». *www.imore.com*. Ανακτήθηκε στις 4 Απριλίου 2017.
44. ↑  «The 28 best hidden iOS 10 features everyone should know | iMore». *www.imore.com*. Ανακτήθηκε στις 4 Απριλίου 2017.
45. ↑  «iOS 10 Gives You Contextual Information About Wi-Fi Networks» (στα αγγλικά). *iPhone Hacks | #1 iPhone, iPad, iOS Blog*. 2016-08-27. Αρχειοθετήθηκε από το πρωτότυπο στις 2017-02-02.. Ανακτήθηκε στις 2017-04-04.
46. ↑  «30 Hidden Tips for Mastering iOS 10» (στα αγγλικά). *PCMag UK*. 2016-11-25.. Ανακτήθηκε στις 2017-04-04.
47. ↑  Chowdhry, Amit. «Apple iOS 10.2 Is Now Available: What Is Included In The Update?». *Forbes*.. Ανακτήθηκε στις 2017-04-04.
48. ↑  «iOS 10: 23 hidden features» (στα αγγλικά). *CNET*.. Ανακτήθηκε στις 2017-04-04.
49. ↑  Heisler, Yoni (29 Αυγούστου 2016). «7 hidden iOS 10 features iPhone users can look forward to». *BGR*. Ανακτήθηκε στις 4 Απριλίου 2017.
50. ↑  «How to Avoid Tolls and Highways with Maps App in iOS 10 on iPhone» (στα αγγλικά). 2016-07-02.. Ανακτήθηκε στις 2017-04-04.
51. ↑  Hall, Zac (14 Ιουνίου 2016). «CarPlay in iOS 10: Improved Apple Music, removing & rearranging apps, more». *9to5Mac*. Ανακτήθηκε στις 10 Απριλίου 2017.
52. ↑  «iOS 10 Refines the CarPlay Experience» (στα αγγλικά).. Ανακτήθηκε στις 2017-04-10.
53. ↑  «iOS 10 paves the way for advanced mobile photo editing» (στα Αγγλικά). 15 Ιουνίου 2016. Ανακτήθηκε στις 21 Αυγούστου 2016.

Εξωτερικοί Σύνδεσμοι
--------------------

* Επίσημη ιστοσελίδα στο Wayback Machine (αρχειοθετημένη στις 13 Σεπτεμβρίου 2017)

|  |  |  |
| --- | --- | --- |
| ΠροκάτοχοςiOS 9 | **iOS 10**Σεπτέμβριος 2016 | ΔιάδοχοςiOS 11 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λειτουργικά συστήματα Apple |
| --- |
|  |
| Προηγούμεναλειτουργικά | 
* Apple DOS
* ProDOS
* GS/OS
* Apple SOS
* Lisa OS
* MacWorks
* Mac OS Classic
* Newton OS
 | iOS logo |
|  |
| Τωρινάλειτουργικά | 

|  |  |
| --- | --- |
| iOS | 
* iPhone OS 1
* iPhone OS 2
* iPhone OS 3
* iOS 4
* iOS 5
* iOS 6
* iOS 7
* iOS 8
* iOS 9
* iOS 10
* iOS 11
* iOS 12
* iOS 13
* iOS 14
* iOS 15
* iOS 16
* iOS 17
 |
|  |
| iPadOS | 
* iPadOS 13
* iPadOS 14
* iPadOS 15
* iPadOS 16
* iPadOS 17
 |
|  |
| macOS | 
* Server 1.0
* Kodiak Public Beta
* Cheetah 10.0
* Puma 10.1
* Jaguar 10.2
* Panther 10.3
* Tiger 10.4
* Leopard 10.5
* Snow Leopard 10.6
* Lion 10.7
* Mountain Lion 10.8
* Mavericks 10.9
* Yosemite 10.10
* El Capitan 10.11
* Sierra 10.12
* High Sierra 10.13
* Mojave 10.14
* Catalina 10.15
* Big Sur 11.0
* Monterey 12.0
* Ventura 13.0
* Sonoma 14.0
 |
|  |
| Άλλα | 
* watchOS
* tvOS
* audioOS
* visionOS
 |

 |
|  |
| 
Κατηγορία Κατηγορία |

 |